Analýza vplyvov na podnikateľské prostredie 
(vrátane testu MSP)	
Materiál bude mať vplyv s ohľadom na veľkostnú kategóriu podnikov:	
☐	
iba na MSP (0 - 249 zamestnancov) 	

☐	
iba na veľké podniky (250 a viac zamestnancov)	

☒	
na všetky kategórie podnikov	

3.1 Dotknuté podnikateľské subjekty
 - z toho MSP	
Uveďte, aké podnikateľské subjekty budú predkladaným návrhom ovplyvnené.
Aký je ich počet?	

Navrhovaný materiál sa dotýka všeobecne veľkoobchodu a maloobchodu (napr. s potravinami a s nápojmi), výroby plastových obalov, služieb nakladania s odpadom, oblasti stravovacích služieb a stavebníctva.
Vzhľadom na premenlivosť počtu subjektov (vznik nových, zánik existujúcich) nie je možné ich presné vyčíslenie.	
3.2 Vyhodnotenie konzultácií
       - z toho MSP	
Uveďte, akou formou (verejné alebo cielené konzultácie a prečo) a s kým bol návrh konzultovaný.
Ako dlho trvali konzultácie?
Uveďte hlavné body konzultácií a výsledky konzultácií. 	

Konzultácie sa uskutočnia pri napĺňaní jednotlivých opatrení a následných potrebných legislatívnych procesoch.
	
3.3 Náklady regulácie
      - z toho MSP	
3.3.1 Priame finančné náklady
Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu. 	

Konkrétna výška a forma finančných nákladov bude vo veľkej miere závisieť of formy a miery realizácie jednotlivých opatrení uvedených v predkladanom materiáli. 

V prípade úspešnej implementácie všetkých opatrení uvedených v Programe predchádzania vzniku odpadu Slovenskej republiky na roky 2019 – 2025 je možné očakávať zvýšené finančné zaťaženie podnikateľských subjektov v nasledovných oblastiach:
-	Veľkoobchod a maloobchod s potravinami v nadväznosti na plánovaný zákaz skládkovania potravinového odpadu z veľkoobchodu, maloobchodu a distribúcie; 
-	Výrobcovia obalov celkovo, ako aj nápojových obalov (napr. ten kto balí, plní tovar do obalov, uvádza na trh tovar v obaloch) vo vzťahu k plánovanej podpore opakovane použiteľných obalov na trhu;
-	Vplyv na distribútorov nápojov v iných ako opakovane použiteľných obaloch predajom spotrebiteľovi (rozšírenie povinnosti distribuovať nápoje rovnakého druhu aj v opakovane použiteľných obaloch na predajnej ploche menšej ako je súčasných 200 m2);
-	Výroba a používanie jednorazových plastových riadov, príborov, pohárov a nápojových slamiek vzhľadom na plánovaný zákaz ich používania na verejných podujatiach a v trvalých prevádzkach;
-	Výroba a používanie plastových obalov na jedlo, ktoré nie sú recyklovateľné alebo kompostovateľné z dôvodu ich plánovaného zákazu;
-	Zvyšovanie poplatkov za skládkovanie odpadov (zvyšovanie môže mať vplyv na podnikateľov produkujúcich inertné odpady, priemyselné odpady, výkopové zeminy a stavebné odpady a čiastočne na podnikateľov, ktorí produkujú komunálny odpad).
Negatívny dopad na podnikateľov v oblasti odpadového hospodárstva môže nastať ma základe pravdepodobného predpokladu obmedzenia tvorby tých odpadov, zo spracovania ktorých (materiálového a energetického zhodnocovania) majú viaceré podnikateľské subjekty osoh/zisk. Redukujú sa príležitosti podnikania v oblasti zhodnocovania a zneškodňovania odpadov súvisiace s množstvom odpadov. Očakávané negatívne ekonomické dopady sú však v porovnaní s prínosmi v iných environmentálnych aspektoch málo významné a krátkodobé.

Zvýšenie obchodných príležitostí očakávame pre výrobcov a distribútorov opakovane použiteľných a kompostovateľných riadov, príborov a pohárov v súvislosti so zákazom používania ich jednorazových alternatív. Pozitívny vplyv na podnikateľské prostredie  môže nastať aj v súvislosti s plánovanou podporou ekodizajnu, schémou pre environmentálne manažérstvo a audit (EMAS) a prípadnou finančnou podporou pre subjekty zaoberajúce sa prípravou na opätovné používanie.
	
3.3.2 Nepriame finančné náklady
Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.	

Bez vplyvu
	
3.3.3 Administratívne náklady
Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.	

Bez vplyvu
	
3.3.4 Súhrnná tabuľka nákladov regulácie

Náklady na 1 podnikateľa	
Náklady na celé podnikateľské prostredie	

Priame finančné náklady	
0	
0	

Nepriame finančné náklady	
0	
0	

Administratívne náklady	
0	
0	

Celkové náklady regulácie	
0	
0	

Konkrétna kvantifikácia predpokladaných vplyvov bude spracovaná v rámci legislatívnych návrhov zmien právnych predpisov, ktoré bude potrebné realizovať za účelom napĺňania opatrení.
	
3.4 Konkurencieschopnosť a správanie sa podnikov na trhu
       - z toho MSP	
Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.
Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.
Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?
Ovplyvňuje prístup k financiám? Ak áno, ako?	
–	
3.5 Inovácie 
       - z toho MSP	
Uveďte, ako podporuje navrhovaná zmena inovácie.
Zjednodušuje uvedenie alebo rozšírenie nových výrobných metód, technológií a výrobkov na trh?
Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).
Podporuje vyššiu efektivitu výroby/využívania zdrojov? Ak áno, ako?
Vytvorí zmena nové pracovné miesta pre zamestnancov výskumu a vývoja v SR?	
Pozitívne vplyvy je možné očakávať v oblasti znižovania čerpania prírodných zdrojov. Obmedzenie plytvania, redukcia vstupov a výstupov z výroby znižuje nároky na čerpanie zdrojov. K zníženiu dochádza prostredníctvom opatrení na predchádzanie vzniku odpadov tým, že sa obmedzuje plytvanie výrobkami, čím sa šetria suroviny a energie, podporou opätovného používania vecí a opakovane použiteľných výrobkov, znižovaním nárokov na dopravu a vstupy pre zariadenia na zhodnocovanie a zneškodňovanie odpadov, ako aj opatreniami na lepšiu využiteľnosť surovín a energie (napr. ekodizajn).